എം.വി. ധുരന്ധർ

ബ്രിട്ടീഷ് കൊളോണിയൽ കാലഘട്ടത്തിലെ ഒരു ഇന്ത്യൻ ചിത്രകാരനും പോസ്റ്റ്കാർഡ് കലാകാരനുമായിരുന്നു മഹാദേവ് വിശ്വനാഥ് ധുരന്ദർ (18 മാർച്ച് 1867 - 1 ജൂൺ 1944). കൊളോണിയൽ കാലഘട്ടത്തിലെ സാധാരണ സ്ത്രീകളുടെ ചിത്രങ്ങൾ ഉൾപ്പെടെ നിരവധി പ്രശസ്തമായ ചിത്രങ്ങൾ ഇദ്ദേഹത്തിന്റേതായുണ്ട്.
ആദ്യകാലജീവിതം
മഹാരാഷ്ട്രയിലെ കോലാപൂരിലാണ് ധുരന്ദർ ജനിച്ചത്. കോലാപൂരിലെ രാജാറാം ഹൈസ്‌കൂളിൽ സ്‌കൂൾ വിദ്യാഭ്യാസത്തിന് ശേഷം 1890-ൽ ബോംബെയിലെ ജെ.ജെ. സ്കൂൾ ഓഫ് ആർട്ട്സിൽ ചിത്രകല അഭ്യസിച്ചു. അവിടെ അദ്ദേഹം ജോൺ ഗ്രിഫിത്ത്സ് എന്ന കലാകാരന്റെ വിദ്യാർത്ഥിയായിരുന്നു. വിദ്യാർത്ഥിയായിരിക്കെ തന്റെ ചിത്രങ്ങൾക്ക് നിരവധി മെഡലുകൾ നേടി. 1895-ൽ അദ്ദേഹം ബിരുദം നേടി.

കലാജീവിതം
ജെ.ജെ. സ്കൂൾ ഓഫ് ആർട്ടിൽ നിന്ന് ബിരുദം നേടിയ ശേഷം, 1896-ൽ ധുരന്ദറിന് അതേ സ്കൂളിൽ തന്നെ നിയമനം ലഭിക്കുകയുണ്ടായി. അദ്ദേഹം തന്റെ ഔദ്യോഗികജീവിതം മുഴുവൻ അവിടെ ചെലവഴിച്ചു. 1910-ൽ അദ്ദേഹം ഹെഡ് മാസ്റ്ററായി നിയമിതനായി. 1918-ൽ ഡ്രോയിംഗ് ആൻഡ് ക്രാഫ്റ്റ് ഇൻസ്പെക്ടറായി നിയമിതനായ അദ്ദേഹം 1931 വരെ ആ സ്ഥാനത്ത് സേവനമനുഷ്ഠിച്ചു. വിരമിക്കുന്നതിന് മുമ്പ് അദ്ദേഹം രണ്ട് വർഷം വൈസ് പ്രിൻസിപ്പലായിരുന്നു.
ചിത്രങ്ങൾ

അവലംബം

വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:1867-ൽ ജനിച്ചവർ
വർഗ്ഗം:1944-ൽ മരിച്ചവർ